Source: https://www.lokakuunliike.com/ll-uutiset/archives/11-2018
Timestamp: 2019-02-16 10:33:59+00:00
Document Index: 9059158

Matched Legal Cases: ['kko ', 'kko ', 'kko ', 'kko ', 'tuomioistuin ', 'kko ', 'kko ', 'kko ']

Kaupungit yrittävät romuttaa asiakkaiden oikeusturvan keskimäärin 3 kertaa ennenkuin HO:n ja AVI:n viesti menee perille?
Kaupungit tekevät uusia lainvastaisia päätöksiä oikeudessa kumottujen tilalle
Suomi teki hoiva-alasta kansainvälisen bisneksen.
Asiakkaista on tullut kauppatavaraa, jotka kaupataan yhä uudelleen sille, joka ilmoittaa järjestävänsä hoidon halvimmalla. Ihmisoikeuksia poljetaan ja toimintalogiikka on täysin epäeettinen, kun hoiva-alalla toimitaan tällä hetkellä elinkeinopolitiikan pelipaidassa.
Lakiasiaintoimisto Kumpuvuori on onnistunut voittamaan Rauman kaupungin oikeudessa ja ilmoittaa: (14.11.18)
Voitto kilpailutusasiassa – vammaisella henkilöllä onkin oikeusturva
(Turun hallinto-oikeus, 7.11.2018, nro 18/0685/2).
Vammaisilla henkilöillä oikeasti on oikeusturvaa.
Rauman kaupunki halusi pakkomuuttaa kehitysvammaisen henkilön. Aluehallintovirasto torppasi hankkeen.
Kuitenkin, Rauman kaupunki valitti asiassa hallinto-oikeuteen. Surullista sekin.
Nyt Turun hallinto-oikeus on ottanut kantaa asiaan päätöksellään 7.11.2018, nro 18/0685/2.
Turun hallinto-oikeus:
– Hylkää Rauman kaupungin valituksen.
– Velvoittaa Rauman kaupungin korvaamaan alaikäisen vammaisen oikeudenkäyntikulut.
Keskeinen arvio:
– Asumispalvelujen järjestämisen on aina tapahduttava yksilöllisen harkinnan perusteella.
Se ei voi perustua ainoastaan kaupungin järjestämään kilpailutukseen.
Vaikka asiakkaalla ei ole oikeutta saada palvelua järjestettynä juuri siellä, missä sitä haluaa, asiakkaan toivomukset ja mielipide on aina otettava huomioon.
Asiassa saadun selvityksen mukaan A:n asuminen on sinänsä järjestettävissä myös muualla kuin X Oy:ssä, mutta hänen hoitoisuudestaan ja muutosherkkyydestään saatu selvitys huomioon ottaen hänen pitkäaikaisesti tarvitsemansa palvelun jatkuvuus on turvattava.
Näissä oloissa A:n asumisen muuttaminen X-paikasta ei ole hänen etunsa mukaista.
Kunta ei siten ole järjestänyt hänen asumistaan asianmukaisesti tarjoamalla hänelle uutta paikkaa.
Kilpailutus ei ole keskeinen tekijä.
Yksilöllinen tarve on.
https://www.kumpuvuori.fi/14-11-18-voitto-kilpailutusasiassa-vammaisella-henkilolla-onkin-oikeusturva/
Lokakuun Liike onnittelee Kumpuvuorta tärkeästä voitosta ja kehottaa sosiaalipalvelujen asiakkaita taltioimaan kaiken yhteydenpidon sosiaalipalvelujen kanssa, tarkistamaan ja korjaamaan sosiaalitoimen rekisterimerkinnät, hankkimaan palavereihin oman tukihenkilön, konsultoimaan juristia ja valittamaan väärinkäytöksistä aluehallintovirastoihin, oikeusasiamiehelle ja tuomioistuimiin.
Hiljattain myös Helsingin kaupunki kokeili, saisiko lapsen oikeusturvan poistettua. Helsingin hallinto- oikeus kuitenkin kumosi Helsingin lastensuojelun asettamat sijoitetun tapaamisrajoitukset lainvastaisina.
Sijoitetun yhteydenpiton estäminen omaisiin on myös YK:n lapsen oikeuksien sopimuksen ja sijaishuollon ohjeiden, YK:n lapsen edun﻿ määrittelyohjeistuksen, lastensuojelulain ja hyvän hallinnon periaatteiden vastaista.
Kaupungit rikkovat lakeja ja ihmisoikeussopimuksia tietoisest, tarkoituksellisesti ja toistuvasti
Helsingin kaupungin sosiaalivirasto vastasi oikeuden päätökseen tekemällä uudet tapaamisrajoitukset.
Kokemusasiantuntijoiden havaintojen mukaan kaupungit kokeilevat keskimäärin kolme kertaa, saisiko asiakkaan oikeusturvan poistettua.
Hallinto- oikeuksien, aluehallintovirastojen ja eduskunnan oikeusasiamiehen täytyy keskimäärin kolmesti puuttua laittomuuksiin, ennenkuin lakia noudatetaan. Käytännön tarkoitus on uuvuttaa asiakas ja romuttaa hänen taloutensa ja taistelutahtonsa. Uusi sosiaalityöntekijä laatii sitten aikanaan uudet lainvastaiset päätökset ja aloittaa uuden oikeusrumban.
Rakenteet, avuttomuus ja lainsäädäntö -raportissa huomautetaan, että suomalaisessa hallintokulttuurissa näkyy tietynlainen asennemuutos:
"Kun aikaisemmin oikeustapauksia tai ylimpien lainvalvojien ratkaisuja pidettiin velvoittavina, toiminnan motivaatio voi nyt olla keinojen etsiminen niiden kiertämiseksi. "
Tällainen toiminnan motivaatio on havaittavissa esimerkiksi perhe- ja laitoshoidon rajoittamistoimenpiteissä, perheiden jälleenyhdistämisen kehittämishankkeissa ja sijaishuollon laatusuosituksissa. Lainvastaisia käytäntöjä valheellisesti markkinoivien oletuksena ilmeisesti on, että kun valhe toistetaan tarpeeksi monta kertaa ja tarpeeksi monessa työpaperissa, siitä tulee totuus.
-Tuntuu, että lakeja ei tarvitse enää noudattaa. Niitä pidetään vain ohjeellisena hyvän käytöksen kirjana, Vantaan kaupungin sosiaali- ja potilasasiamies Miikkael Liukkonen on kertonut.
Missä viipyvät vastuu- ja korvausvelvoitteet ja julkiset merkinnät väärinkäytöksistä?
Eikö siis lastensuojelun ja muun sosiaalihuollon johdolle voisi jo asettaa asianmukaiset vastuu- ja korvausvelvoitteet toistuvista ja tahallisista väärinkäytöksistä?
Missä viipyy myös julkiset toimijat kattava, asiakaspalautteet ja valvontaviranomaisten huomautukset sisältävä rekisteri sote-palvelujen tuottajista?
Eikö STEA voisi asettaa sanktioita järjestöille, joissa ohjeistetaan lainvastaisiin käytäntöihin?
Monet sijaishuollon edunvalvojat esim. Pelastakaa Lapset ohjeistavat sosiaalityöntekijöitä ja perhehoitajia tapaamisrajoitusten väärään käyttöön: "Ensisijaista on kuitenkin tukea alussa lapsen/nuoren kiinnittymistä sijoituspaikan aikuisiin."
Oikeusasiamies on moneen kertaan todennut, " ettei lastensuojelulaki tunne sellaista siirtymä- tai rauhoittumisaikaa, jolloin lapsen tapaamisia tai muuta yhteydenpitoa olisi mahdollista vähentää tai tapaamisissa voitaisiin pitää taukoa sillä perusteella, että lapsen vakiintuminen säännönmukaisesti edellyttäisi sitä.
Lapsen yhteydenpitoa koskevilla ratkaisuilla tulee aina olla lain mukaiset perusteet, joiden taustalla on lapsen yksilölliset olosuhteet ja lapsen etu. Ainoastaan nämä perusteet voivat oikeuttaa tapaamisten vähentämisen myös sijoituksen alussa. (2833/3/13*, 2833/4/13*)"
”Vierihoito”, ”rauhoitusaika” tai ”kodinomainen sisähoito” eivät perustu lastensuojelulakiin ja ovat lainvastaisia (esim. 2595/4/12, 2833/13).
Onko Helsingin kaupunki ja Pelastakaa Lapset ry tietoinen, että käytäntö, jonka mukaan lapsella/nuorella on oltava turvallinen kiintymyssuhde (jota tuskin syntyy valikoimattomien ja alati vaihtuvien perhehoitajien takia) sijaisperheeseen, ennen kuin hän voi aloittaa vanhempiensa tapaamisen on lainvastainen?
Juuri vaatimus "kiintymyssuhteesta" ja "vakiintumisesta" sijaishuoltoon yhteydenpidon, koulunkäynnin tai terapiaprosessin ehtona johtaa usein lasten ja vanhempien laittomiin tapaamisrajoituksiin ja lasten koulutuksen ja terapioiden tarpeettomaan viivästymiseen ja sijoitusten pitkittymiseen.
Lastensuojeluasioissa oikeusturvavakuutus ei korvaa asiakkaille lastensuojelun lainvastaisesta toiminnasta aiheutuvia oikeudenkäyntikustannuksia, koska asiakkailla ei ole lastensuojelun prosesseissa mitään oikeusturvaa, elleivät he sellaista osaa itse hankkia. Lait sentään ovat yhä voimassa.
Käyttäkää siis oikeusapua kaikki siihen oikeutetut ja vedotkaa lakeihin, lastensuojelun ja vammaispalvelujen asiakkaat.
Olkaa yhteydessä, kehottaa lakiasiaintoimisto Kumpuvuori aiheellisesti.
Kannelkaa väärinkäytöksistä aluehallintovirastoihin, juristeille ja oikeusasiamiehelle kaikki sosiaalipalvelujen asiakkaat ja heistä välittävät- ajoissa!
Tukekaa lapsia ja perheitä- älkää lapsibisnestä.
Ajatelkaa ennen kuin äänestätte /lahjoitatte.
https://www.lokakuunliike.com/ll-uutiset/suomeen-71-miljoonalla-uusi-hoivajatti-lapsi-laakari-vanhus-ja-turvapaikanhakijabisnes-yhdistyvat-humanan-coronaria-kauppojen-myota​
https://www.lokakuunliike.com/ll-uutiset/esiintymiskieltoja-sossusirkuksessa-lastensuojelu-evaa-asiakkailta-lainvastaisesti-asiamiehet-ja-tukihenkilot​
Pelit ja leikit sosiaalityön välineinä- itku lyhyestä ilosta?
Ketä ja mitä pelit ja taidelähtöiset menetelmät palvelevat?
Nyt Soccan kehittäjäsosiaalityöntekijä Tytti Hytti opastaa pelaamalla oikotien siihen kuinka ankka Vankka laihtuu, kalkkuna Talkkuna kasvattaa pesueensa oikein, hanhi Vanhin selviää vanhuspalveluissa ja kukko Lukko kuntoutuu kriminaalihuollossa.
Pelillisyys aikuissosiaalityössä on osa ESR-rahoituksen saanutta PRO SOS- hanketta, jonka tavoite on uudenlainen sosiaalityö ja kohderyhmä aikuissosiaalityön syrjäytetyimmät asiakkaat eli addiktit, maahanmuuttajat, pitkäaikaissairaat ja -työttömät ja lastensuojelun rampauttamat nuoret aikuiset ja heidän vanhempansa.
Sosiaalityön asiakkaat tarvitsevat keskimäärin kohtuuhintaisen asunnon, terveydenhuollon, koulutuksen, jolla saa työpaikan ja työpaikan, jonka palkka riittää elämiseen. Sen sijaan heille tarjotaan leikeiksi ja peleiksi naamioitua arviointia, joka johtaa ongelmia ylläpitäviin ongelmapalveluihin ja työllisyyskursseille, jotka eivät hyödytä muita kuin palveluntuottajia. Asiakkaat saavat koulutusta, kotouttamista, työharjoittelua ja kuntouttavaa työtoimintaa ja työvalmennusta, jotka eivät työllistä, mt- ongelmia ja päihteilyä ylläpitävää leimaavaa mt- ja päihdekuntoutusta ja perheiden hajottamiseen tähtäävää ja yhteiskunnan osallisuudesta syrjäyttävää vanhemmuudenarviointia, lastensuojelun perhetyötä ja koko lapsuuden mittaista sosiaalivankeutta perhehoidossa tai laitoksissa.
Asiakkaiden ja heidän tarvitsemiensa palveluiden (joita ei välttämättä ole olemassa/saatavilla ) väliin saadaan taiteen ja leikin varjolla ujutettua monta turhaa brändättyä toimijaa, menetelmää ja välinettä. Vaikuttaa siltä, että psykiatrian ja sosiaalityön palvelujärjestelmiä ei ole tehty asiakkaille vaan työntekijöiden arvostuksen, etujen ja hyvinvoinnin ylläpitoon.
Tytti Hytin ja Pekko Kähkösen mukaan peleistä voi tulla sosiaalityön uusi brändi ja peleistä puhumalla voidaan päästä tekemään identiteettityötä ja sen kautta voi aueta asiakkaan elämäntarina. Mitä tämä "identiteettityö" on ja mihin asiakkaan paljastunutta elämäntarinaa tarvitaan ja käytetään?
Hankkeen viestinnässä huomiopiste tuntuu jo siirtyneen asiakkaista ammattilaisiin. Lokakuun Liike epäilee, että erilaiset toimintamallit, leikit, kartat, pelit ja välineet eivät ole asiakkaita vaan ammattilaisia varten luotuja, koska ammattilaiset eivät osaa olla läsnä ja suhteissa asiakkaisiin ilman malleja ja välineitä ja tarvitsevat ansioluetteloihinsa jotakin innovatiiviselta kuulostavaa.
Sosiaalityön ajattelutavat, asiantuntijavalta, ennakko-olettamat, kontrolli, holhous ja urkinta luultavasti siirretään tai siirtyvät tahattomasti pelimaailmaankin.
Näyttää siltä, että asiakkaiden taiteenharjoitus samoin kuin tieto, pelaaminen ja leikit hyväksytään vain sosiaalityön asiantuntijoiden tuotteistamana, omistamana ja valvomana- silloin kun ne on valjastettu sosiaalityön eliitin akateemiseen meritoitumiseen, imagonrakennukseen ja rikastumiseen tai muodollista asiakasosallisuutta edellyttävän ESR-rahoituksen saamiseen.
Samoja asiakaskokemuksia, leikkiä ja taidetta ilman lastensuojelun toimijoita ja virallisia asiantuntijoita jakavat asiakkaiden omat sivustot määritellään " villiksi länneksi " tai "vihasivustoiksi".
Pelit, leikit ja taide urkinnan välineinä ja puuttuvien palvelujen korvikkeina
Sen sijaan, että asiakkaalle annettaisiin luvattu asunto, kotipalvelu, neurologian lähete, terapia, toimeentulotuki tai työpaikka, häntä peluutetaan, arvioidaan ja "aktivoidaan" mm. Kepeli-, Työnhaku-, Game of Life-, Spiral- tai Nestori Nurjamieli- peleillä.
”Toiminnallinen väline vuorovaikutuksen tueksi ” on osoittautunut harhaanjohtavaksi kiertoilmaisuksi peleiksi naamioiduille epätieteellistä psykoanalyyttispohjaista arviointia, urkintaa ja tulkintaa sisältäville sijaishuollon asiakashankinnan välineille.
Mainostettu vuorovaikutus on todellisuudessa asiantuntijan määrittely- ja tulkintavaltaa.
Asiakasnäkökulmasta katsottuna sosiaalityön ongelma ei ole erilaisten menetelmien, välineiden tai muodollisten kuulemisten puute vaan se, ettei tarjolla ole asiakkaiden tarpeiden mukaisia palveluita ja se, ettei asiakasta päästetä osalliseksi, asiantuntijaksi ja päättäjäksi omaan asiaansa.
Esimerkiksi Tarja Hiltusen väitöskirja-aineistossa äitien toipuminen tapahtui pikemminkin sosiaalipalvelujärjestelmästä huolimatta kuin sen ansiosta mm. omien vanhempien, terapian, vertaistuen tai hengellisen heräämisen tuloksena (Hiltunen, 183, 203).
Hytti myöntää, että asiakkaan elämäntarinaa läpikäyvä pelillinen menetelmä sopisi hyvin aikuisen asiakkaan arviointiin (Talentia, 7/2017, 16).
Hän ei kysy miksi tai ketä varten asiakasta ylipäätään pitää arvioida eikä kyseenalaista uskomusta, että sosiaalityöllä olisi tarvittava etiikka, ekspertiisi ja epistemologia tiedonhankintaan ja arviointiin.
Juuri asiakkaiden (toimintakykyn, kuntoutustarpeen, lastensuojelun- ja sijaishuollontarpeen) arviointiin pelejä ja taidelähtöisiä menetelmiä varmasti tullaan käyttämäänkin.
Pelit, leikit ja taide asiakkaan arvioinnin välineinä
Perustellusti voi kysyä onko leikillisyys/pelillisyys uusi harhaanjohtava eufemismi sosiaalityölliselle arvioinnille, tiedonhankinnalle ja riski- ja salaseulaukselle?
Aiotaanko oletettua ylisukupolvista traumaa tai muuta vikaa asiakkaista etsivistä tylsistä peleistä ja asiakkaiden arviointitottelevaisuudesta tehdä uusia välineitä erotella apua ansaitsevat köyhät apua ansaitsemattomista?
Onko "leikillisyyden", "pelillisyyden" ja "taiteellisuuden" tarkoitus tehdä arvioinnista vähemmän ilmeistä ja pelottavaa; muokata pelkääviä asiakkaita ja kanteluviranomaisia myötämielisemmiksi epätieteellisille ja kotikutoisille arvioinneille?
Onko leikistä/ pelistä tulossa samanlainen syötti kuin leipäjonon leivästä sosiaalipalvelujen lypsylehmiksi pakotettaville asiakkaille?
Kun Diakonissalaitoksen ja muiden Helsingin kaupungin yrityskumppaneiden asiakashankinta ei onnistunut leivänjaon kautta, nyt asiakashankintaa yritetään leivän sijaan sirkushuveilla?
Ruokajakelu- uudistusta ajava ja leipäjonolaisia yhteisruokailuihin ja Helsingin kaupungin ja Diakonissalaitoksen palveluihin painostava nuorten palvelujen ja aikuissosiaalityön johtaja Leena Luhtasela (26.11.2018) puhuu pelillisyyden kommenttipuheenvuorossaan sosiaalityön brändin kirkastamisesta, tiedolla johtamisesta, osallistujien oikeudenmukaisesta kohtelusta ja sosiaalisesta raportoinnista.
Luhtasela itse raportoi lehdistölle kuinka Helsingin kaupungin kuntouttavaan työtoimintaan pakotetuilta riistetty ateria-etu saattoi olla liiankin hyvä porkkana, joka piti asiakkaita palvelussa ilman halua siirtyä eteenpäin "oikeille työmarkkinoille", (jotka saattavat olla olemassa vain Luhtaselan mielikuvituksessa).
Ilon, luovuuden ja ymmärryksen kartuttamisen tai kontrollivapaan ja kiireettömän tilan luomisen sijaan taidetta samoin kuin leikillisyyttä/pelillisyyttä pyritään sosiaalityössä valjastamaan arvioinnin ja asiakashankinnan lisäksi myös sijaishuollon ja sosiaalialan työntekijöiden ammatillisen edunvalvonnan välineiksi. Niistä on hyötyä työntekijöille ja lastensuojelun yksiköille kun tavoitellaan innovatiivisuuden imagoa, ESR- rahoitusta, laatupalkintoja ja asiantuntijastatusta.
Vapauteen, ajattelun ja tunteiden herättämiseen, vanhan ja tavanomaisen ajattelun kyseenalaistamiseen ja todellisuuden uusiin ja tuoreisiin tulkintoihin pyrkivä taide ja leikillisyys sopii huonosti päinvastaisia pyrkimyksiä omaavan sosiaalityön esim. lastensuojelun palvelukseen.
Taide ja leikki ovat perusoikeuksia- ei kontrollin koristeita
Taiteen vapaus on liki unohtunut perusoikeus. Taiteen vapaus on sekä torjuntaoikeutta että turvaamisoikeutta ja ennenkaikkea taiteilijan mahdollisuutta toteuttaa itseään ja vapautta valita teoksen muoto. Taiteen vapauden voi nähdä myös yleisen ilmaisuvapauden takaavan perustuslain yleisen sananvapauden erityisenä laajennuksena.
Pauli Rautiaisen (2007,125) mukaan taiteen vapauden ydinsisällöksi voidaan kiteyttää julkisen vallan velvollisuus olla puuttumatta taiteelliseen toimintaan (taiteen valmistamiseen, jakeluun ja vastaanottoon).
Monissa sosiaalityön taidelähtöisissä projekteissa tavoitteena ei tunnu olevan vapaus, uuden etsiminen ja konventionaalisen kyseenalaistaminen vaan kontrollin ja konventionaalisen koristelu ja kasvojenpesu taiteen ja leikin avulla.
Pelastakaa Lapset ry:n SILTA- ja PERHOS- ryhmissä taidelähtöinen "yhdessä tekeminen" on tarkoittanut aarrekarttojen ja valokuvien liimaamisen lomassa tapahtuvaa vanhempien painostamista hyväksymään lainvastainen pysyvä huostaanotto.
Suomessa insestiepäilyjä on usein selvitetty perheneuvoloissa taidelähtöisillä ja toiminnallisilla menetelmillä- katastrofaalisin tuloksin. Psykoanalyyttisesti orientoituneet psykologit ja psykiatrit eivät ole pystyneet ennakko-olettamansa vuoksi kuuntelemaan ja analysoimaan, mitä lapsi itse kertoo.
Lastensuojelu on koko historiansa ajan ollut taiteen ja vapaan itseilmaisun pahimpia vihollisia ja on sitä yhä edelleen.
Taiteilijan työhön kuuluva epävarmuus ja epäsäännöllisyys on lastensuojelussa tulkittu vakiintumattomuudeksi, struktuurittomuudeksi ja lapsen kasvun ja kehityksen vaarantamiseksi ja uuden etsiminen ja konventioiden kyseenalaistaminen mielenterveyden häiriöksi ja viranomaisvastaisuudeksi.
Sosiaalityölliseen taidetyöskentelyyn usein sisältyvä positiivisuuden (asiantuntijan puolelle asettumisen) pakko ja onnellisena loppuun asti (Happily ever after)- normi toiseuttaa, syyllistää ja vaientaa palvelujärjestelmän väkivallan kanssa tuskailevat- ja jättää heidät yksin.
Lastensuojelun diskurssien, menetelmien ja asiakirjojen keskeinen ja usein ainut funktio tuntuu olevan legitimoida lastensuojelussa työskentelevien oikeus puuttua puuttumista vastustavan lapsen ja vanhemman elämään ja olla siinä läsnä eli oikeuttaa työntekijän haluttomuus ja/tai kyvyttömyys erottaa omia tarpeitaan asiakkaiden tarpeista (=mentalisaation häiriö).
Osallistuminen sosiaalityön "osallistaviin" projekteihin noudattaa kuntouttavan työtoiminnan eetosta: osallistuminen ei ole asiakkaille vapaaehtoista mutta palkkaa ei makseta koskaan. Osallistuminen hämärään projektiin tai ryhmään voi olla sosiaalityöntekijän ehdottama "aktivointitoimenpide" tai "avohuollon tukitoimi ", jolla asiakas todistaa " yhteistyökykyisyytensä" ja josta kieltäytyminen voi tarkoittaa kovenevaa kontrollia, karenssia tai lasten huostaanottoa.
Sakari Timosen mukaan "aktiivisuudeksi hyväksytään vain TE-toimiston itse järjestämä tai ostopalveluna yrityksiltä hankkima koulutus tai muu työllistymistä edistävä palvelu. Aktiivisuuden täyttämiseksi ei riitä, että TE-viranomaiset ovat itse myöntäneet hankkeelle avustusta tai että se saa muuta julkisen sektorin rahoitusta. Vaikka saataisiin kuinka hyviä tuloksia tahansa, niin on aktivoiduttu väärin ja tukea leikataan. Tämä järjettömyys johtuu siitä, että aktiivimallia valmisteltaessa päämääränä oli tukien leikkaaminen."
Monet lastensuojelun menetelmällistetyn urkinnan kohteeksi joutuneet jakavat Tiina- äidin huomion:
Meihin kohdistetut viranomaistoimenpiteet tuntuivat rajattomilta, jos sopii käyttää tuota monista huostaanottohakemuksista tuttua, vanhemmuuden laatua määrittelevää sanaa."
Taide ja leikki edellyttää kontrollista vapaiden tilojen luomista ja ylläpitoa
Taiteen tai leikin edellyttämää kiireetontä, pakotonta ja kontrollista vapaata tilaa ei voi löytyä järjestelmistä ja tiloista, joissa kaikilla on ilmoitus-, kirjaamis-, raportointi- ja todistamisvelvoite ja ammatillisuus-, ansaitsemis-, menestymis-, pätemis-, selustanvarmistus-, kollegalojaliteetti- ja kasvojensäilytyspakko.
Mirka Linnan (2016) haastattelemien sosiaalityöntekijöiden mukaan luovia menetelmiä käytettiinkin lähinnä tiedonkeräämisenä lapsen elämästä ja vain harvat sosiaalityöntekijät käyttivät menetelmiä lapsen itseilmaisua tukevasti tai traumaattisten asioiden käsittelyä mahdollistavina elementteinä.
Taiteilijoiden kannattaa suhtautua varauksella tiedonhankintaan valjastettuun lastensuojelun peli- ja taidetyöskentelyyn ja selvittää miksi ja mitä tietoa halutaan, ketä varten sitä hankitaan ja miten tietoa tuotetaan.
Taidetta tai leikkiä ei pidä valjastaa tuottamaan tietoa asiakirjojen täydennystä varten, vaan lähtökohtaisesti aina yksilöä varten (Känkänen, 2013, 111).
Taiteen ja leikin valjastaminen sijaishuoltobisneksen lihottamiseen ja sosiaalihuollollisen vapaudenriiston tai vapaudenriistoon sopeutumisen välineeksi on jo hybristä, josta pitäisi rangaista.
Sosiaalista sirkusta kehittäneen Petra Malinin mukaan "ensimmäinen osallisuuden aste ja askel on tunnustaminen (recognition), se, että asiakas on joku, joka työntekijän tulee huomioida. Jos työntekijä ei anna mitään itsestään, tunnustaminen ei ole mahdollista".
Malin havaitsee aivan oikein, että vaativa fyysinen yhteisharjoittelu taatusti estää luokkaylenkatsetta ja koppavaa paremmin- ja puolestatietämistä ja fyysinen riski auttaa luomaan luottamusta.
Malin ei kuitenkaan huomaa, että itsensä piilottaminen asiantuntijanaamion taakse ja yhteisen ihmisyyden kieltäminen on edelleenkin sosiaalityön ammatillisuuden kyseenalainen ihanne.
Miksi luottamuksen synnyttämiseen tarkoitettuja fyysisiä yhteisponnistuksia pitää tehdä asiakkaiden arjesta irrallaan erillisissä erityisprojekteissa? Eikö riittävä luottamuksen syntymiseen tarvittava riski ja ponnistus voisi syntyä myös viemällä asiakkaan erityislapset retkelle tai laitokseen unohdettu mummo ulkoilemaan?
Mirja Satka puolestaan on oikeassa siinä, että perinteinen sosiaalityö on tullut tiensä päähän.
Kaikki pyhäpuhe sosiaalityön leikillisyydestä, luottamuksesta, osallisuudesta, kehittämisestä ja uudistumisesta on kuitenkin turhaa niin kauan kun asiakkaan ja työntekijän ensikohtaamisessakin on oikeussuojan varmistamiseksi ja asiakirjafabrikoinnin estämiseksi oltava mukana asiakkaan oma tukihenkilö, juristi tai äänityslaitteet.
Sosiaalityön kykyviisarin olisi syytä nitkahtaa ensin pois rosvosektorilta, jotta asiakkaat uskaltautuvat pyörittämään Soccan uusia onnenpyöriä.
#Socca #PROSOS #taidelähtöisetmenetelmätlastensuojelussa #pelitjaleikitsosiaalityönvälineinä #pelillisyysjaleikillisyysarvioinninapuna #pelillisyys #leikillisyys #TyttiHytti #MirjaSatka #PetraMalin #PekkoKähkönen #LeenaLuhtasela #kuntouttavatyötoiminta
Sijaishuollon uudet laatusuositukset varmistavat sijaishuollon ongelmien jatkumisen
Sijaishuollon edunvalvonta varmistettu- perheiden kustannuksella
Sijaishuollossa olevien lasten oikeusturvaa ollaan vahvistamassa.
Sijaishuoltoon on kehitetty myös uudet laatusuositukset.
Laatusuositusten periaatteiksi on sovittu:
asiakkaiden ihmisarvo ja perusoikeudet,
lapsen etu, joka takaa a)tasapainoisen kehityksen ja hyvinvoinnin sekä läheiset ja jatkuvat ihmissuhteet b) mahdollisuuden saada ymmärtämystä ja hellyyttä sekä iän ja kehitystason mukaisen valvonnan ja huolenpidon c) taipumuksia ja toivomuksia vastaavan koulutuksen d) turvallisen kasvuympäristön ja ruumiillisen sekä henkisen koskemattomuuden e) itsenäistymisen ja kasvamisen vastuullisuuteen f) mahdollisuuden osallistumiseen ja vaikuttamiseen omissa asioissaan sekä g) kielellisen, kulttuurisen ja uskonnollisen taustan huomioimisen.
ammattihenkilöstön työn laatu
vastuulliset päätökset ja toimintakulttuuri, jonka pitäisi sisältää lapsi- ja perhelähtöisyys ja hyvän hallinnon oikeusperiaatteet erityisesti suhteellisuusperiaate (lievimmän riittävän puuttumisen periaate)
Valmisteluryhmän mukaan myös kokemusasiantuntijat on otettu mukaan mutta heidän panoksensa ei juuri näy pyhä- ja pötypuhetta pursuavassa esityksessä, jossa on täsmälleen samat ongelmat kuin edellisissäkin laatusuosituksissa.
Suositukset on kehitetty johtamisen ja kehittämisen tueksi kunnille, jotka eivät noudata edes voimassaolevaa lainsäädäntöä (esim. kuntouttava työtoiminta), joten miksi ihmeessä ne noudattaisivat pelkkiä suosituksia, joiden noudattamatta jättämisestä ei seuraa yhtään mitään.
Kyseenalaista on myös kehittää mitään johtamisen tueksi kun lastensuojelussa johtamista ei ole ylipäätään havaittavissa.
Suosituksia voisi ehkä käyttää laatustandardien ja -palkintojen luomiseen, mutta se edellyttäisi lastensuojelun onnistumisen määrittelyä joksikin muuksi kuin huostaanotoksi ja loukkaisi kuntien pitkää perinnettä savustaa asiakkaiden kunnioittamat, lainkuuliaiset ja osaavimmat ulos viroistaan ja palkita pahantekijät elinikäisillä suojatyöpaikoilla.
Sijaishuoltoyrittäjien ja - järjestöjen edunvalvojat ovat vallanneet myös lastensuojelun tutkimus- ja kehittämistoiminnan, joka perustuu moralistisiin virhepäätelmiin. Suositukset ja johtopäätökset sijaishuollon laadusta ja valvonnasta vedetään sen perusteella miten asioiden tulisi olla / kuvitellaan olevan.
Sijaisvanhempien ja heidän edunvalvojikseen ryhtyneiden sosiaalityöntekijöiden harkinta- ja tulkintavalta yhdessä lastensuojelulain porsaanreikien kanssa jyrää ja murentaa lasten ja perheiden lakisääteiset oikeudet.
Lakeja tulkitaan sijaishuoltoyrittäjän eduksi ja perheen vahingoksi
Suositukset mahdollistavat perheiden jälleenyhdistämisen laiminlyöntien jatkamisen ja jopa laiminlyönneistä palkitsemisen. Huostaanotot on mahdollista pidentää lainvastaisesti koko lapsuuden aikaisiksi. Tässä kohdassa näkyy erityisen hyvin sijaishuollon edunvalvojien tarve tulkita lainsäädäntöä sijaishuollon liiketoiminnan eduksi. Työryhmän mukaan " Perheen jälleenyhdistämisessä on huomioitava muiden lapsen edun arviointiin vaikuttavien tekijöiden lisäksi mm. sijaishuollon kestoaika sekä lapsen ja sijaishuoltoa antavan välillä vallitsevan kiintymyssuhteen laatu".
He eivät kerro, että aiemman yhteydenpidon puuttuminen (yleensä sijaisvanhempien asettamien laittomien tapaamisrajoitusten ja vieraannuttamisen takia) ei ole peruste perheen jälleenyhdistämisen laiminlyömiselle.
Lapsen olosuhteiden vakiinnuttamispyrkimys ei sinänsä ole riittävä huostassa pidon jatkamisen peruste korkeimman hallinto-oikeuden mukaan. (Ahoniemi, 2014, 39).
Euroopan ihmisoikeussopimuksen noudattamista valvova Euroopan ihmisoikeustuomioistuin on ratkaisukäytännöissään korostanut huostaanoton luonnetta väliaikaisena toimenpiteenä, joka on lopettava niin pian kuin olosuhteet sallivat ja jonka aikana käytettävien lastensuojelutoimenpiteiden tulee olla sopusoinnussa perheen jälleenyhdistämiseen tähtäävän päämäärän kanssa, kertoo Maria Ahoniemi julkisoikeuden alan tutkielmassaan Perheen jälleenyhdistämisen periaate, lapsen etu ja sijaishuollon järjestäminen (2014).
Suomen valtio on saanut ihmisoikeustuomioistuimelta moitteita siitä, että viranomaiset eivät ole aktiivisesti pyrkineet jälleenyhdistämään perheitä huostaanoton jälkeen.
Euroopan ihmisoikeustuomioistuimen mukaan viranomaisten on ryhdyttävä perheen jälleenyhdistämistä tarkoittaviin toimenpiteisiin heti, kun se on kohtuudella toteutettavissa (mt., 83). Perheen jälleenyhdistämiseen tulee ryhtyä vuosienkin huostassapidon jälkeen, mikäli ei ole näyttöä selvästä lapsen edun vastaisuudesta.
Suomalaisessa sijaishuollossa vallitsee merkillinen käytäntö perustella uusia lainrikkomuksia menneillä rikkomuksilla. Samalla tavoin kuin laittomasta kiireellisestä sijoituksesta tulee laittoman huostaanoton peruste, sijoitettujen ja vanhempien yhteydenpidon tukematta jättäminen ja perheen jälleenyhdistämisen laiminlyönti katsotaan perusteeksi uusiin laiminlyönteihin eli perheen jälleenyhdistämisen viivyttämiseen ja estämiseen.
Sijaishuoltoyrittäjä voi saada laittomista tapaamisrajoituksistaan ja vieraannuttamisestaan palkinnon koko lapsuuden mittaisen huostaanoton muodossa.
Vanhempien asiakassuunnitelmat on edelleen mahdollista jättää kokonaan tekemättä, kuten tapana on ollut.
Lastensuojelun edunvalvojien määräämisessä voidaan edelleen käyttää ja jopa suositellaan käytettäväksi lain hengen vastaisia perusteita. Suositukset mahdollistavat lastensuojelun edunvalvojien koordinoimattoman, valvomattoman, usein tuloksettoman ja jopa lainvastaisen toiminnan jatkumisen.
"Lapselle tulee määrätä edunvalvojan sijainen, jos lapsen huoltaja on passiivinen, ei voi toimia puolueettomasti tai muuten lapsen edun mukaisesti". Tällä mielivaltaisella kriteerillä jokaiselle lapselle voidaan määrätä vanhempien oikeuksia kaventava lastensuojelun edunvalvoja.
Perhehoidon valvontapuutteet saavat jatkua entisellään. Käytännössä sijaisvanhempia ei valvo eikä myöskään tule valvomaan mikään instanssi. Laatusuositustyöryhmä kertoo, että "Valvira ja aluehallintovirastot eivät valvo toimeksiantosuhteessa toimivia perhehoitajia eikä valvonta kuulu suoraan myöskään oikeusasiamiehen tai oikeuskanslerin valvonnan piiriin ", mutta " lastensuojeluviranomaisen toimintaan kohdistuvan valvonnan kautta valvonta voi kohdistua myös perhehoitoon".
Pahin puute suosituksissa on, ettei se kiinnitä riittävästi huomiota sosiaalityöntekijöiden ja kuntien tapaan siirtää arviointi- ja valvontatehtäviään lainvastaisesti lapsibisnesyrittäjille ja - järjestöille, joka on johtanut ja johtaa myös tulevaisuudessa huostaanottojen kasvuun ja sijoitusaikojen pidentymiseen, perheen jälleenyhdistämisen laiminlyönteihin ja epätarkoituksenmukaisiin ja kalliisiin "tukitoimiin".
Moniammatillinen yhteistyö onkin monoammatillista sooloilua
Laatusuosituksissa hoetaan mantraa moniammatillisen yhteistyön kaikkivoipaisuudesta. Moniammatillisuus nähdään tiimin kaltaisena käsitteenä, joka ratkaisee organisaation ongelmat jollain maagisella tavalla vain termejä käyttämällä.
Jokainen edes muutaman kerran lastensuojelun moniammatilliseen kokoukseen osallistunut huomaa pian että lastensuojelussa:
1)Moniammatillinen yhteistyö ei ole moni- vaan monoammatillista. Sitä hallitsee yksi ammattiala: lastensuojelu.
2)Moniammatillinen yhteistyö ei ole ammatillista- toiminnassa eivät toteudu minkään ammattikunnan ammattieettiset ohjeet.
3)Moniammatillinen yhteistyö ei ole yhteistyötä, vaan lastensuojelun sooloilua ja hallintavaltaa.
4)Moniammatillinen yhteistyö ei ole työtä vaan työnteon eli asiakkaan tarpeenmukaisen auttamisen välttelyä.
Moniammatillinen yhteistyö onkin harhaanjohtava kiertoilmaisu ryhmämuotoiselle viranomaiskiusaamiselle, jossa eri ammattikuntien usein ammattitaidottomat edustajat hankkivat helppoja suoritteita kiusaamalla kansalaisia kukin kykyjensä ja halujensa mukaan.
Toiminnan eetos näkyy asiakkaiden ihmisoikeuksien polkemisena, halveksuntana ja työntekijöiden ylimielisyytenä vuorovaikutuksessa; virheellisinä ja lapsen edun vastaisina päätöksinä ja vihamielisenä, väärinkäytöksiä tehtailevana toimintakulttuurina:
https://www.lokakuunliike.com/mieron-blogi/hki-66-lastensuojelun-sijaishuollon-johdosta-ei-ainakaan-kunnioita-eduskunnan-oikeusasiamiehen-kanslian-oikeusohjeita-tama-tulee-kalliiksi-meille
Mitä suositukset auttavat kun kaupungit yrittävät kumota asiakkaiden oikeusturvan useampaan kertaan ja sijaishuollon sosiaalityöntekijät tekevät toistuvasti ja tarkoituksella lainvastaisia päätöksiä vaikka tietävät, että esim. sijoitetun yhteydenpidon perusteeton estäminen omaisiin on YK:n lapsen oikeuksien sopimuksen ja sijaishuollon ohjeiden, YK:n lapsen edun﻿ määrittelyohjeistuksen, lastensuojelulain ja hyvän hallinnon periaatteiden vastaista?
Sijoitettujen oikeusturvaa parantaisivat suositusten sijaan huostaanotto-oikeudenkäyntien siirto käräjäoikeuksiin, valvonta ja toimivat valitusreitit, julkinen valvontaviranomaisten huomautukset sisältävä rekisteri lastensuojelun palveluntuottajista, mahdollisuus lainvastaisten päätösten nopeutettuun ja ilmaiseen oikaisuun, automaattinen hyvitys väärinkäytöksistä ja sosiaalihuollon työntekijöiden vastuu- ja korvausvelvoitteiden uudistaminen.
Miksi lastensuojelun asiakkuuteen sysättyjen lasten ja vanhempien perusoikeuksien rikkominen voi jatkua vuodesta toiseen?
Jäävit jäsenet ja materiaalit tuottavat jäävejä suosituksia
Syy sijoitettujen olemattomaan oikeusturvaan löytyy poliittisen tahdon lisäksi itse työryhmistä ja niiden käyttämistä lähdemateriaaleista:
Laatukriteerit on laadittu osana Lapsi- ja perhepalveluiden muutosohjelmaa vuoden 2018 aikana THL koordinoimana läheisessä yhteistyössä LSKL:n ja maakuntien Lape-hankkeiden sijaishuollon asiantuntijoiden kanssa.
Laatukriteerien luonnostelussa on hyödynnetty lisäksi mm. seuraavia materiaaleja:
* Lastensuojelun laatusuositukset (Lavikainen ym. 2014) jonka työryhmässä oli Lavikaisen lisäksi mm. Sijaishuollon edunvalvontajärjestöistä koostuvan Lastensuojelun Keskusliiton Hanna Heinonen (vakava jääviysongelma) Soccan kehittäjäsosiaalityöntekijä Laura Yliruka (jääviysongelma), THL:n ja Nuorten Ystävien Mikko Oranen (vakava jääviysongelma), Perhehoitoliiton puheenjohtaja Aila Paloniemi (vakava jääviysongelma), Sosiaalityöntekijöiden ammattiyhdistys Talentian Laura Lindeberg (vakava jääviysongelma).
* Hyvä perhehoito –työryhmä – Perhehoitolain toimeenpanon tuki (2017). Sosiaali- ja terveysministeriön raportteja ja muistioita 2017:25. Hyvä perhehoito- työryhmässä toimivat mm.:
Perhehoitoliiton Pirjo Hakkarainen (vakava jääviysongelma), Perhehoitoliiton Maria Kuukkanen (vakava jääviysongelma) Ammatillisten Perhekotien liiton Jaana Metsänen (vakava jääviysongelma), Perhehoiton edunvalvontajärjestö Pesäpuu ry:n Jaana Pynnönen (vakava jääviysongelma), THL:n ja Pesäpuu ry:n Tarja Heino (vakava jääviysongelma), LSKL:n Hanna Heinonen (vakava jääviysongelma), Kainuun SOTE- yhtymän sosiaalityöntekijä ja SAS- ohjaaja Ritva Kaikkonen (jääviysongelma), Satakunnan lastensuojelun Marketta Raivio (vakava jääviysongelma) ja Oulun Auta lasta ry:n Anne- Maria Takkula.
* Pääosin sijaishuollon edunvalvontajärjestöistä koostuvan Lastensuojelun Keskusliiton julkaisut (kuten Laiturikriteerit ja Sattumuksia vai suunnitelmallisuutta -julkaisu)
* Sijaishuollon yrittäjän ja edunvalvontajärjestö SOS- lapsikylän ja pääosin sijaishuollon edunvalvontajärjestöistä koostuvan LSKL:n Quality4Children laatustandardit (2007; FICE, IFCO ja SOS-Lapsikylät, Lastensuojelun Keskusliitto Suomesta)
* Mikä jälki jää? -jälkihuolto-opas ja 10 teesiä jälkihuollosta (FICE),jonka työryhmä on: Porin sosiaalityöntekijä, Satakunnan lastensuojelun kehittämisyksikön Teija Aaltonen (jääviys), EHJÄ ry:n Kai Laitinen (vakava jääviys), Ammatillisten perhekotien liiton Kari Kokko (vakava jääviys ), Lausteen perhekuntoutuskeskuksen Juha Oksanen (vakava jääviys), Helsingin lastenkotitoiminnan päällikkö Minna Pitkänen (vakava jääviys), Valtion koulukotien Matti Salminen (vakava jääviys) ja Kouvolan kaupungin lapsiperheiden sosiaalityön palveluvastaava Ritva Seppälä, Lastensuojelun Keskusliiton Tiia Hipp (vakava jääviys), lastensuojelun johtava sosiaalityöntekijä Saana Pukkio (jääviys).
Raporttiin on otettu koristeeksi (tokenismi) perhehoidon edunvalvontajärjestö Pesäpuu ry:n valikoimien kokemusasiantuntijoiden "Suojele unelmia, vaali toivoa" Nuorten suositukset lastensuojelun ja sijaishuollon laadun kehittämiseksi (2012) ja Lasten laatusuositukset perhehoitoon. Tavallista arkea ja kilttejä aikuisia (Pesäpuu & Espoon kaupunki 2016).
Kokemusasiantuntijahankkeista väitöskirjan tehnyt Taina Meriluoto väittää, että kokemusasiantuntijahankkeissa pyritään ensisijaisesti tuottamaan kokemusasiantuntijoista konsensushakuisia yhteistyökumppaneita, joita käytetään oikeuttamaan muualla tehdyt päätökset ja tavoitteet ja rajamaan epätoivottu osallistuminen ulos hankkeista. Kokemusasiantuntijoiden käyttö voi siis epäpolitisoida vaikeita kysymyksiä ja luoda valheellisen kuulemisen kuplan.
Miksi sijaishuollon laatusuosituksia laatimassa on enimmäkseen jäävejä, perheiden oikeusturvan romuttamiseen esim. pysyviin huostaanottoihin keskittyneiden järjestöjen edustajia?
On selvä, ettei mitään parannuksia ole luvassa niin kauan kun ryhmistä puuttuvat perheiden valitsemat perheiden edustajat, riippumattomat tutkijat ja oikeusoppineet ja lähdemateriaaleista ajantasaiset, kriittiset ja riippumattomat tutkimukset.
Tämänkin työryhmän hinnalla olisi voitu perustaa AVI:in pari perhehoidon valvojan virkaa valvomaan nyt täysin vaille valvontaa jääviä sijaisvanhempia.
https://www.lokakuunliike.com/ll-uutiset/rimpela-pyhapuheesta-pitaa-siirtya-rakenteiden-vahvistamiseen
Suomessa yli 3000 tyttöä vaarassa joutua silvotuksi- viranomaiset eivät tunne ehkäisykampanjoita
Kuvituskuva, kuvan lapsi ei liity juttuun
Silpomisia ehkäistään ponnettomasti
Kansainvälistä tyttöjen ympärileikkauksen vastaista päivää vietetään vuosittain 6. helmikuuta.
Suomalainen silpomisten ehkäisy- ohjelma vaikuttaa ponnettomalta: erillislakia silpomisen kriminalisoimiseksi ei ole, silpomisen yhteyttä uskontoon ei myönnetä, poliisilla ei ole itsenäisiä valtuuksia puuttua rikoksiin ennalta ja viranomaiset pelkäävät rasisti-leimaa eivätkä tunne kansainvälisiä silpomisen ehkäisykampanjoita.
THL:n tiedot osoittavat, että Suomessa asuu yli 10 000 silvottua tyttöä ja naista. Perinnettä harjoittavista maista lähtöisin olevia naisia ja tyttöjä arvioidaan olevan Suomessa noin 38 000. Kaikkiaan maailmassa elää yli 200 miljoonaa silvottua naista.
Maailman terveysjärjestön mukaan silpominen toteutetaan enimmäkseen tyttöjen lapsuudessa, syntymän ja 15 ikävuoden välissä.
Toimenpide on kivulias ja aiheuttaa vakavia terveysriskejä, kuten verenvuotoa, tulehduksia, hedelmättömyyttä ja ongelmia raskauden ja synnytyksen aikana. Pahimmillaan tyttö tai nainen voi kuolla silpomisen seurauksena.
THL:n asiantuntija Mimmi Koukkulan mukaan viranomaiset eivät usko, että tyttöjä silvottaisiin Suomessa, vaan epäilevät, että heidät lähetetään ulkomaille silvottaviksi.
Britanniassa ja Kanadassa tuhannet tytöt joutuvat silvotuiksi kesälomien aikana. Skotlantilaisten asiantuntijoiden mukaan perheet keräävät yhdessä rahaa tuodakseen maahan silpojan tyttöjen ryhmäsilvontaa varten.
Vaikka silpomiselle ei löydy uskonnollisia syitä, se suoritetaan islamilaisissa maissa yleensä uskonnollisin perustein Allahin nimeen ja sitä puolustellaan uskonnolla.
Suomen ihmisoikeusliiton mukaan silvontaa harjoitetaan monissa Afrikan maissa sekä osissa Lähi-itää ja Aasiaa. Muuttoliikkeen seurauksena tapa on levinnyt maihin, joissa sitä ei aikaisemmin harjoitettu.
Kansalaisjärjestö toteaa, että valtaosa silvontatapauksista Suomessa tapahtuu alun perin Somaliasta, Eritreasta, Etiopiasta ja Kurdistanista tulevissa yhteisöissä.
Ongelman laajuuden ymmärtäminen tärkeää
Toistaiseksi Suomen viranomaiset eivät ole järjestelmällisesti keränneet tietoja naisten sukupuolielinten silpomisesta maassa.
"Meidän on kuitenkin kerättävä tietoja, koska on tärkeää tunnistaa ilmiön laajuus jotta pääsemme siihen käsiksi", Koukkula toteaa.
Suomi on pyrkinyt parantamaan tiedonkeruuta lisäämällä äitiysneuvolan korttiin osion, jossa kysytään, onko odottava äiti silvottu.
"Tiedot kortista siirretään myös synnytyssairaaloille. Sairaala kerää tietoja silvotuista äideistä ja korjausleikkauksen läpikäyneistä äideistä tietokantaan, Koukkula selittää.
Tulevaisuudessa tietoja kerätään lisää. Valtakunnallinen kouluterveyskysely sisältää myös kysymyksen silpomisesta.
THL kertoo aikovansa tarjota sosiaali- ja terveydenhuollon ammattilaisille verkko-opetusta monikulttuurisesta asiakaspalvelusta. Opetusmateriaali antaa käytännön tietoa silpomisuhan alaisista, siitä kuinka toimia silpomisen läpikäyneiden kanssa samoin kuin silpomisen ilmoitusvelvollisuudesta viranomaisille ja voimassa olevista lakisäädöksistä ja ohjeistuksista.
THL, sosiaali- ja terveysministeriö ja laaja ohjausryhmä on laatinut toimintaohjelman silpomisten ehkäisemiseksi, kertoo HS. Tavoitteena on, ettei Suomessa asuvia ja oleskelevia tyttöjä silvota tai lähetetä ulkomaille silvottavaksi.
Ohjelmassa todetaan, että lastensuojelun ja muun sosiaalityön tulisi ottaa silpominen puheeksi perinnettä harjoittavista maista lähtöisin olevien asiakkaiden kanssa. Siinä ehdotetaan, että koulutettuja kulttuuritulkkeja hyödynnettäisiin silpomista estävässä työssä. Kulttuuritulkki on koulutettu ammattilainen, joka ei ainoastaan käännä kieltä, vaan tuntee molempien osapuolten kulttuuria.
THL ei ota huomioon, että samaan yhteisöön kuuluva kulttuuritulkki voi myös tehokkaasti estää silpomisen puheeksioton tyttöjen pelätessä yhteisön rangaistusta.
Kolehmaisen mukaan on tärkeää, ettei Suomeen pääse syntymään rakenteita, jotka mahdollistavat ja hiljaisesti hyväksyvät laittoman toiminnan. Hän sanoo pitävänsä käsittelyssä olevaa henkilötietolain uudistusta kriittisen tärkeänä poliisin toiminnalle. Poliisi ei voi ennaltaehkäistä rikoksia, ellei poliisi saa käsitellä rikoksesta epäillyn henkilötietoja.
Kätilöopinnoissa tarvittaisiin käytännön kokemusta
Metropolia- ammattikorkeakoulussa opiskeleva kätilöopiskelija Ulla Karhu toteaa, että nykyinen käytäntöopetus silpomisesta on vielä liian teoreettista.
"Kätilöopinnot tarjoavat vain muutaman tunnin koulutuksen siitä, mitä tehdä, kun silvottu nainen tulee synnyttämään. Se, kohtaammeko tällaisia tilanteita harjoittelussa, on täysin sattumanvaraista "Karhu sanoo.
"Synnytyksessä äidin ja lapsen elämät riippuvat toisistaan, joten kätilöille on tärkeää tietää, mitä tehdä".
Karhun mukaan koulutuksen tulisi sisältää kokemusasiantuntijoita ja enemmän lähiopetusta siitä kuinka puhua ja toimia silvotun äidin kanssa. Näin vältettäisiin tilanne, jossa kätilö näkee silvotun naisen ensimmäistä kertaa vasta kun synnytys on jo alkanut.
Laki vaatii kätilöitä ylläpitämään ammattitaitoaan mutta se on mahdotonta ilman käytännön kokemusta ja tapauksissa, joissa kätilöiden koulutus on ajalta, jolloin silvotun kohtaaminen oli harvinaista.
https://yle.fi/uutiset/osasto/news/thl_10000_girls_and_women_in_finland_have_undergone_fgm/10523428
https://www.hs.fi/kotimaa/art-2000005991367.html?ref=rss
Ovatko maahanmuuttajatytöt arvokkaita vain lisääntymiskykynsä ja hoivarooliensa kautta?
THL:n tutkimuksessa häiritsee silpomisvaarassa olevien ja silvottujen tyttöjen näkeminen vain lisääntymisterveyden ja hoivarooliensa kautta ilman itseisarvollista olemassaolon ja hyvinvoinnin oikeutusta ja ihmisoikeuksia.
Tyttöjen sukuelinten silpominen on järjestelmällistä väkivaltaa tyttöjä ja naisia kohtaan. Se on äärimmäinen epätasa-arvon ilmentymä, jolla on kauaskantoisia seurauksia naisen elämään. Silpominen aiheuttaa lukuisia psyykkisiä, emotionaalisia ja fyysisiä terveyshaittoja ja voi pahimmillaan johtaa tytön kuolemaan.
Häiritsevää on myös toimenpiteiden painotus pelkkään silpomisen tilastointiin kun tilastoinnin lisäksi pitäisi keskittyä myös silpomisen suoraan torjuntaan. Miten silvottavaksi vietävää mahtaa auttaa se, että kukaan ei puutu asiaan eikä tee rikosilmoitusta mutta tilastoihin kirjataan jälkikäteen silvonnan tapahtuneen?
Outoa on myös THL:n luottamus viranomaisten valistukseen. Viranomaiset olisivat halutessaan voineet puuttua silpomiseen jo nykyisen lastensuojelu- ja rikoslain perusteella.
Miksi sosiaalityöntekijät, jotka tekevät rikosilmoituksia rutiininomaisesti pelkistä epäilyistään ja asiakkaidensa sanomisista ja somejulkaisuista eivät ole tehneet tyttöjen silpomisista ainuttakaan rikosilmoitusta? Lokakuun Liike kysyy.
Miksi Suomen viranomaiset eivät puutu näihin? Miksi Suomessa ei ole tehty yhtään rikosilmoitusta silpomisista?” kysyi naisten ympärileikkauksen kieltämistä erillislailla vaativa Ujuni Ahmed Helsingin Sanomissa.
Kansalaisjärjestö Fenix Helsinki on julkaissut selvityksen, jonka mukaan Suomesta on lähetetty täällä syntyneitä tyttöjä ulkomaille silvottaviksi. Ahmedin mielestä kaikista epäilyistä ympärileikkausmatkoihin liittyen ei tällä hetkellä ilmoiteta selkeiden ohjeiden ja rasistiksi leimautumisen pelon takia.
Ahmedin mukaan "Välillä tuntuu, että puhuminen on enemmän tabu aikuisille kuin lapsille.
Sosiaali- ja terveydenhuollon, opetusalan ja maahanmuuttotyön ammattilaisten velvollisuus on ottaa asia esille. Miksi meillä on esimerkiksi neuvola, jos siellä ei kysytä tai puhuta ollenkaan tästä asiasta?” Ahmed sanoo (HS, 15.5.2018).
Silpomisen lopettamisessa on kyse poliittisesta tahdosta. Aluksi on myönnettävä, että pelkällä naisten terveyshaittoja koskevalla valistuksella ei ole saavutettu haluttuja tuloksia (Gruenbaum 2006; Shell-Duncan 2008). Myöskään silpomisen kieltävä laki ei ole riittävä toimenpide. Esimerkiksi Kenia kielsi silpomisen vuonna 2011 mutta rituaalia jatketaan, vaikka se on laissa kielletty.
Tyttöjen viemisen ulkomaille silvottavaksi kieltäneen FGM- lain laatija, Walesin työväenpuolueen kansanedustaja Ann Clwydin mukaan laista ei ole hyötyä, ellei sitä noudateta. Hän väittää, että opettajilla, lääkäreillä ja poliisilla ei ole ollut riittävästi tahtoa asettua etnisten vähemmistöjen silpomiskäytäntöä vastaan.
Toisaalta silpomisen kieltävä erillislaki ja erityisesti rikosvastuun toteutuminen olisi vahva viesti siitä, ettei tyttöjen silpomista hyväksytä Suomessa ja antaisi viranomaisille enemmän mahdollisuuksia puuttua rikoksiin.
Suomi on ainoa Pohjoismaa, joka ei ole erikseen lailla kieltänyt tyttöjen silpomista.
Lusikalla ehkäistään silpomista ja pakkoavioliittoja- suomalaiset viranomaiset eivät tunne kampanjaa
Koulujen loma-aikoja käytetään tyttöjen silpomisen ja pakkoavioliittojen toteuttamiseen. Koulujen päätöksen aloittamalle silpomissesongille on oma raaka ilmaisunsa: cutting season, leikkuuaika.
Isossa-Britanniassa, Tanskassa ja Göteborgissa pakkoavioliittoon tai ympärileikattavaksi vietävät tytöt on ohjeistettu herättämään viranomaisten huomio lentokentällä piilotetulla metalliesineellä, kuten lusikalla, kertoo Iltalehti.
Noissa maissa myös viranomaiset tuntevat taktiikan. Suomessa ohjeistusta ei ole, eikä lusikoihin reagoida.
Finavia ei reagoi lusikoihin
Finavialla ei riskienhallintajohtaja Juha- Pekka Pystysen mukaan ole minkäänlaista ohjeistusta lusikoihin liittyen.
- Poliisilla ei ole mahdollista ohjeistaa turvatarkastusta lentokentällä. Toki tällainen asia voidaan ottaa keskusteluun, että turvatarkastajat olisivat tietoisia [siitä, mitä alusvaatteisiin kätketty lusikka tarkoittaa], mutta ei poliisi voi puuttua heidän toimintaansa, Måns Enqvist Poliisihallituksesta avaa.
Ympärileikkaukset puolestaan tehdään niin pienille tytöille, että he eivät ehkä osaa asiaan puuttua, eivätkä tiedä, mitä on tapahtumassa.
Terveyden ja hyvinvoinnin laitoksen mukaan tytön ympärileikkausikä vaihtelee suuresti maasta, alueesta ja etnisestä ryhmästä toiseen. Useimmiten tytöt ympärileikataan 4−10-vuotiaina.
(IL, 22.05.2018.)
https://silpomaton.fi/
https://plan.fi/silpominen
​https://asiakas.kotisivukone.com/files/suomenkatiloliitto.kotisivukone.com/FGM_Lausunto_SGY_ja_Suomen__Final_25.9.2017.pdf
Sosiaalityön aivopierut osa 3
Sosiaalityöntekijän varjoon jäänyt perhetyöntekijä muistuttaa miehensä varjoon jäänyttä 'Lenutaa', joka ei halunnut olla mikään Miuku Pörrönen vaan Maailman Suurin Tiedenainen.
Hei, me uudistutaan!
-Mitä perhetyöntekijä oikein tekee, kysyy moni asiakas, usein senkin jälkeen kun perhetyöntekijä on jo käynyt kotikäynneillä kuukausia.
Perheohjaaja, sosionomi Elina Myllymäkikään ei osaa vastata kysymykseen vaikka on päässyt asiantuntijaksi THL:n Uudistuva lastensuojelu- raporttiin ja väittää kehittävänsä perhetyön rakenteita ja laadukasta perhetyötä, " jonka piiriin ei jouduta vaan päästään".
Myllymäki haluaa liittää perhetyöntekijät osaksi systeemisen lastensuojelun toimintamallin eli Hackneyn mallin tiimirakennetta.
Havainnollistaakseen perhetyötä Myllymäki on piirustellut paperiinsa erilaisia diagrammeja, jotka eivät selvennä lainkaan perhetyön jäsentymätöntä sisältöä.
Avaudu ja saat sohvallaistuksijat kotiisi kahvittelemaan
Peruspalveluissa asiakas saattaa saada vielä käyttökelpoista apua kotipalvelusta,
sosiaalihuollollinen perhetyö voi jo olla epämääräistä huolihavaintojen kirjaamista ja lastensuojelullinen perhetyö on usein kaikesta asiakkaille käyttökelpoisesta avusta riisuttu kontrollin muoto, jonka keskeinen työnsisältö on huostaanottoperusteiden etsiminen ja lasten, vanhempien ja perhe-elämän arvioiminen, joka tehdään usein asenteellisesti, puutteellisella koulutuksella ja epätieteellisillä tulkinnanvaraisilla tutkimusmenetelmillä ja -välineillä.
Varatuomari Leeni Ikonen (2016) on dokumentoinut kuinka huostaanottoselvitykseen merkittiin erikseen perhetyöntekijän tärkeä havainto: "äiti kyllä osaa laittaa ruokaa, mutta tekee makaronilaatikon väärin. Hän sekoittaa makaronin ja lihan keskenään, kun hänen pitäisi laittaa ne kerroksittain vuokaan."
THL:n Kuntalaisten arvioita sosiaalipalveluista- tutkimuksessa lastensuojelun perhetyötä käyttäneistä puolet koki palvelun laadun yksiselitteisesti huonoksi. Runsas puolet vastaajista koki, että palvelulupaukset eivät täyttyneet. Ehkä huolestuttavin arvio oli, että perhetyön asiakkaat kokivat, ettei kukaan ottanut heidän asiaansa hoidettavakseen (THL, 2010, 48).
Yhä useampi perhetyön palveluntuottaja tarjoaa myös lasten sijoituspalveluja, joka jääviyttää ja vinouttaa perhetyöntekijöiden tekemiä perheiden arvointeja.
Kasper – Kasvatus- ja perheneuvonta ry:n asiantuntija Minna Jaakkola on kiinnittänyt huomiota yksityistämisen vaikutuksiin perhetyössä. Hänen mukaansa erilaisten kaupallisten tahojen intressi tukea perheitä laajemmin on nolla.
SOS-lapsikylän sosiaalityöntekijä Sonja Vanhanen kiteyttää perhetyön tarkoituksen: Meillä Suomessa perhetyö voi ja sen toivotaan olevan osa sijaishuoltoa.
Omaksu oikea mielipide perhetyöstä tai..
Myllymäen ylimielinen, asiakkaiden kokemustiedosta ja huonoista palvelukokemuksista piittaamaton asenne tulee THL:n raportissa hyvin esiin.
Kun asiakas saa annettuja palvelulupauksia ja sisältökuvauksia vastaamatonta huonoa palvelua ja kohtelua, joka tuottaa niin vakavia haittoja, että asiakas haluaa varoittaa "palvelusta" muita tai pyytää toisilta apua päästäkseen eroon valheellisesti vapaaehtoiseksi markkinoidusta palvelusta, palveluntuottajan luulisi välittömästi selvittävän ja korjaavan tilanteen, puhuttelevan asiakaspalvelijoita ja ohjeistavan heitä, hyvittävän asiakkaan kärsimät vahingot ja varmistavan kaikin keinoin, ettei vastaavia epäonnistumisia enää tapahdu.
Lastensuojelu ei toimi näin vaan pyrkii virheidensä korjaamisen sijaan kieltämään ja diskvalifioimaan asiakkaan kokemuksen. Huonoa palvelua ja kohtelua saaneelle asiakkaalle pyritään vakuuttamaan , ettei palvelu suinkaan ollut huonoa vaan asiakkaan kokemus ja mielipide palvelusta on väärä.
Asiakkaiden huonoja kokemuksia sensuroidaan ja kokemuksista puhumista paheksutaan ja pyritään leimaamaan vihapuheeksi.
Asiakkaita pyritään valistamaan, jotta he muuttaisivat lastensuojelun väärinä pitämät mielipiteensä ja omaksuisivat lastensuojelun "oikeat" mielipiteet. Tähän pyrkii myös lastensuojelun kehittäjä Elina Myllymäki, jonka mukaan:
"Perhetyön kuviteltu pimeys on asia, joka vaatii selkeytystä: kehittämisen valoa, jolla palvelu muutetaan niin läpinäkyväksi, ettei keskustelupalstoilla tarvitse enää varoitella perhetyöntekijöiden olevan huostaanottosalapoliiseja tai esittää listoja siitä, mitä perhetyöntekijöille kannattaa sanoa, että pääsee heistä nopeasti eroon. Perhetyön ydin on näissä ajatuskuluissa jäänyt piiloon ja sen kirkastamiseksi tarvitaan työtä." (THL, 2018, 169).
Myllymäen näkemys lastensuojelun uudistamisesta ja asiakaslähtöisyydestä on mielenkiintoinen: Kun asiantuntija kertoo, että jäävin yrittäjän kelvottomalla palvelulla on asiantuntijan luulottelema hyvä ydin ja tarkoitus, asiakkaan huono kokemus seurauksineen mitätöityy.
Kun potilas menee lääkäriin saadakseen antibioottikuurin ja lääkäri amputoikin jalan, miten potilasta auttaa väärän toimenpiteen tai terveydenhuollon toteutumattomien periaatteiden läpinäkyväksi tekeminen tai valittelu "resurssipulasta"?
Toivoa sopii, etteivät lastensuojelun muut uudistajat ja kehittäjät jaa Myllymäen näkemystä.
Lokakuun Liike toivottaa kirkkautta ja järjen valoa kehittämisen kuruissa kompuroiville kansankynttilöille.
https://www.lokakuunliike.com/ll-uutiset/sosiaalityon-aivopierut-osa-2
Kansanedustaja Tiina Elovaara kritisoi Veikkausta: Ottaa köyhiltä ja antaa rikkaille
Tamperelainen kansanedustaja Tiina Elovaara (sin.) ottaa tiukasti kantaa Veikkauksen toimintaan, kertoo Tamperelainen-lehti.
Elovaara on ollut viime aikoina yhteydessä Terveyden ja hyvinvoinnin laitokseen THL:ään, jossa on tehty runsaasti tutkimusta siitä, miten esimerkiksi rahapeliautomaatit ovat sijoittuneet Suomessa.
– Rahapeliautomaattien tiheys on korkeinta alueilla, joissa on runsaasti työttömyyttä, paljon pienituloisia ja vähän korkeakoulutettuja. Automaatteja on sijoitettuna siis tiheimmin alueilla, joissa sosioekonominen huono-osaisuus on korkeimmillaan. Valtio verottaa näin automaattipelaamisen kautta ankarammin pienituloisia kuin suurituloisia.
Eniten tukea saa Kansallisooppera saa valtion budjetista 39 miljoonaa euroa vuodessa, josta kaksi kolmasosaa tulee veikkausrahoista. Yhtä oopperalippua tuetaan 230 eurolla.
– Lisenssin haltijoita voisi helpommin vaatia noudattamaan lisenssin ehtoja. Nyt Veikkaus saa jatkuvasti erilaisia huomautuksia ja uhkasakkoja, joita ei kuitenkaan laiteta aina täytäntöön, Elovaara huomioi.
Arpajaislaki huolestuttaa järjestöjä
Keväällä alkanut arpajaislain muuttaminen on saanut kymmenet järjestöt takajaloilleen, kertoo YLE.
Kyse on rahahuolista. Monet järjestöt ovat riippuvaisia Veikkauksen peleistä niille kertyvistä avustuksista, jotka uhkaavat arpajaislakia muutettaessa pienentyä.
Veikkauksen tarjoamiin raha-automaattipeleihin on määrä ottaa käyttöön pakollinen tunnistautuminen ennen jokaista pelikertaa. Tunnistautumispakko vähentäisi satunnaispelaamista eli pienentäisi tuottoja – ja sitä kautta järjestöille kanavoituvaa rahamäärää.
Veikkaus kuvailee tunnistautumispakon olevan pelihaittojen torjunnan näkökulmasta ehdottomasti edistysaskel.
Libera haluaa Veikkauksen pelituotot valtion budjettiin
Valtion rahapelimonopolin ja kansalaisjärjestöjen sidos on aikansa elänyt, väittää Libera Kultaiset kahleet – 10 askelta kohti vapaampaa kansalaisyhteiskuntaa – raportissaan.Ajatuspaja vaatii, että Veikkauksen pelituotot tuloutettaisiin suoraan valtion budjettiin ja että järjestöt kilpailisivat tavallisesta budjettirahoista muiden menoerien rinnalla.
Libera huomauttaa raportissaan, että avustukset ovat keskittyneet voimakkaasti suurille järjestöille, ja ”kattojärjestöt itseasiassa päättävät julkisten varojen kohdentumisesta”, kun ne jakavat rahaa omilla perusteillaan eteenpäin jäsenjärjestöilleen. Libera pitää tätä demokratian kannalta ongelmallisena.
Veikkaus Oy syntyi vuoden 2017 alussa, kun Fintoto, Raha-automaattiyhdistys ja entinen Veikkaus yhdistyivät.
53 prosenttia tuotosta jaetaan opetus- ja kulttuuriministeriölle, 43 prosenttia sosiaali- ja terveysministeriölle sekä neljä prosenttia maa- ja metsätalousministeriölle. STM jakaa suurimmat rahat Sosiaali- ja terveysjärjestöjen avustuskeskus STEA:n ehdotuksen perusteella.
Järjestöt käyttävät julkisia varoja lobatakseen itselleen julkisia varoja
Liberan tutkimusjohtaja Heikki Pursiaisen mukaan rahapelimonopoli ja järjestökenttä muodostavat symbioosin, jossa toinen pitää toista pystyssä:
*Rahapelivarat ovat ihan sitä samaa verorahaa, jota tarvittaisiin päiväkoteihin ja kouluihin tai jonka voisi jättää ihmisten taskuihin. Verot on vain kerätty tavallisia veroja useammin köyhiltä ja heikoilta.
*STEA:n yhteydessä toimii avustusasiain neuvottelukunta, jossa istuu tuensaajien edustajia.
*Kattojärjestöt päättävät julkisten varojen kohdentamisesta ohjaamalla osan saamastaan rahoituksesta jäsenjärjestöilleen. Tämä siirtää julkista valtaa keskusjärjestöille ja lisää järjestelmän läpinäkymättömyyttä.
* Suuri osa avustuksista menee hallintokuluihin ja toiminnanjohtajien korkeisiin palkkoihin (yli 100 000 e/ vuosi).
* Avustuksia käytetään edunvalvontaan. Lobbaus suuntautuu paitsi tulevien avustusten varmistamiseen, myös nykyisen järjestelmän ylläpitämiseen. Valtio siis rahoittaa toimintaa, jonka tarkoitus on hankkia siltä rahaa.
*Henkilökunnan ja erityisesti johtajien etu ja päämäärät korostuvat järjestöjen yhteiskunnallisten päämäärien sijasta.
*Järjestöt toimivat kuin julkiset organisaatiot, mutta ilman julkisen toiminnan tavanomaisia rajoitteita kuten avoimuutta ja valvontaa.
”Kansalaisyhteiskunnan tehtävä on olla julkisesta vallasta riippumaton moraalin ja merkitysten lähde. Sen tehtävänä on toimia julkisen vallan vastapainona ja vahtikoirana", toteaa Pursiainen artikkelissaan Kesytetty kansalaisyhteiskunta valtion ruokittavana.
Rahapelivero on erittäin epäreilu tapa kerätä veroja, koska verot kerätään tuulikaapissa pelaavilta köyhiltä mummoilta tai Kenoa pelaavilta työttömiltä, Pursiainen väittää.
Pursiaisen mukaan "rahat eivät mene sen parempiin tarkoituksiin kuin muutkaan valtion rahat, päinvastoin. Tuhlausta on mahdotonta estää koska rahat on siirretty tavallisen demokraattisen prosessin ulkopuolelle.
Epämiellyttävää on myös se, miten järjestelmään sisäänrakennettu epärehellisyys rapauttaa julkisen keskustelun.
Jokainen kansalaisjärjestö, joka on minkään kokoinen, imaistaan mukaan järjestelmään. Kun kultaiset kahleet lyödään kiinni, halu kritisoida järjestelmää katoaa."
Veikkauksen rahoilla rangaistaan perheiden ja lasten oikeuksia puolustavia vanhempia
Veikkauksen tuet ovat taanneet järjestöjohtajille vuodesta toiseen lähes ministeritason ansiot samaan aikaan kun RAY on linjannut, ettei vertaistuesta pidä maksaa mitään.
Lastensuojeluun ajautuneita kansalaisia ihmetyttää miksi Veikkaus on myöntänyt rahoitusta perheiden jälleenyhdistämisen kehittämiseksi jälleenyhdistämisen hankaloittamisesta tunnetuille sijaishuollon edunvalvojille, jotka lobbaavat pysyvää huostaanottoa.
Esimerkiksi Perhehoitoliitto voi lobata avoimesti pysyviä huostaanottoja samaan aikaan kun se nauttii Veikkauksen rahoitusta perheiden jälleenyhdistämisen edistämiseksi.
Veikkaus ja STEA voisivat edellyttää rahoituksensa ehtona, että edes niiden rahoittamat järjestöt noudattavat voimassaolevia lakeja ja asetuksia omissa huostaanotoissaan.
Miksi Veikkauksen kehittämisrahaa valuu perheiden ja lasten oikeuksia puolustavien vanhempien rankaisuun?
https://www.lokakuunliike.com/ll-uutiset/oikeusturvavakuutus-ei-korvaa-lastensuojelun-aiheuttamia-oikeusturvaongelmia
Sijaishuollon työntekijä käytti törkeästi hyväkseen huostaanotettua lasta vuosien ajan- tuomittiin vankeuteen kolmeksi vuodeksi
Huostaanotettua lasta hyväksikäytettiin vuosien ajan
40-vuotias itäsuomalainen mies on tuomittu kolmen vuoden ehdottomaan vankeusrangaistukseen huostaanotetun lapsen törkeästä seksuaalisesta hyväksikäytöstä ja seksuaalisesta hyväksikäytöstä, kertovat Itä- Savo ja Iltalehti.
Mies oli työntekijänä paikassa, jossa lapsi oli ensin sijoitettuna ja myöhemmin huostaanotettuna.
Lapsen törkeä seksuaalinen hyväksikäyttö sijoittuu vuosille 2006–2009. Hyväksikäytetty lapsi oli tekoaikaan 12–15-vuotias.
Hyväksikäyttö tapahtui miehen kotona kuukausittain, pääasiassa viikonloppuisin. Tuomittu oli kosketellut lasta ja vaatinut tätä koskettelemaan itseään sukupuolielinten alueelle.
Syyttäjän mukaan rikos oli omiaan aiheuttamaan lapselle erityistä vahinkoa siitä syystä, että hän tunsi tekijää kohtaan erityistä luottamusta. Lapsi oli myös erityisen riippuvaisessa asemassa tekijään.
Törkeäksi rikoksen teki myös muun muassa se, että tekoja oli useita ja mies oli tietoinen lapsen erityisen haavoittuvasta asemasta. Oikeus määräsi miehen maksamaan uhrille 9000 euron korvaukset.
Etelä-Savon käräjäoikeus käsitteli tapausta suljetuin ovin. Oikeudenkäyntiaineisto ja tuomio määrättiin salassa pidettäväksi vuoteen 2078 asti. Tapauksesta annettiin julkinen seloste.
Sijaishuollon seksuaalirikoksille on oma lievennetty laki ja uutisointikäytäntö?
Etelä- Savon käräjäoikeus ansaitsee kiitoksen siitä, että tuomitsi rikollisen vankeuteen ja lehdistö siitä, että on ylipäätään ruvennut uutisoimaan sijaishuollossa tapahtuvasta väkivallasta , joskus vieläpä uhrien näkökulmasta.
Rikoksen uutisoinnissa kuitenkin häiritsee se, että miehen tarkkaa roolia ei kerrota vaikka rikokset tapahtuivat miehen kotona. Oliko mies sijaisisä vai muu työntekijä? Jos mies ei ollut sijaisisä, miksi lapsi päästettiin sijaishuoltopaikasta miehen kotiin? Miksi lapsen annettiin vuosikausien ajan viettää aikaa kahdestaan ja valvomatta aikuisen miehen seurassa joka kuukausi ja miksei kukaan huomannut hyväksikäyttöä? Vanhemmat saavat sijaishuollossa kahdenkeskistä aikaa lapsensa kanssa vain muutaman tunnin kuukaudessa, usein valvotusti ja tapana on, että heidän keskinäisiä puhelujaankin kuunnellaan, vaikka mitään rikoshistoriaa ei olisi olemassa.
Sijaishuollon seksuaalirikoksille tuntuu olevan oma lievennetty lainkäyttönsä.
Sijaishuoltotoimijoiden tuomioissa ja niiden uutisoinneissa huomiota herättävät alhaisten/ olemattomien rangaistusten lisäksi se, ettei sijaishuollon tuomittujen työntekijöiden nimiä tai sijaishuoltopaikkoja mainita, vaikka uhreja saattaa olla enemmänkin.
Muissa kuin sijaishuollossa tapahtuneissa seksuaalirikoksissa tapana on, että mikäli uutisoidun tuomion pituus on yli kaksi vuotta ehdotonta vankeutta, nimi julkaistaan. Suomessa lehdistö harvoin julkaisee tuomitun sijaishuoltotoimijan nimeä. Virallinen syy on uhrin suojelu vaikka vaikeneminen suojelee pikemminkin sijaishuollon yrittäjiä , työntekijöitä ja lastensuojelun instituutiota.
Lastensuojelupalkinnoilla tuntuu olevan suurempi positiivinen korrelaatio sijoitettujen kokemaan väkivaltaan kuin huostaanottopäätöksillä.
Monissa viime vuosina lapsiin kohdistuvasta pitkäkestoisesta ja törkeästä väkivallasta tuomituissa sijaishuoltoyrittäjissä hämmästyttävät heidän hieman ennen väkivallan paljastumista saamansa palkinnot ja tunnustukset lastensuojelutyöstä.
Rikostuomio sijoitetun pahoinpitelystä ei vie perhekodin toimilupaa eivätkä rikoksista tiedä välttämättä kuin paikkakuntalaiset
Lokakuun Liike uutisoi hiljattain kuinka sijaisisä tuomittiin Päijät- Hämeen käräjäoikeudessa vain ehdolliseen vankeuteen kahden sijoitetun törkeästä hyväksikäytöstä.
Tuomiossa ja sen uutisoinnissa kuten muissakin vastaavissa tapauksissa herättää huomiota se, että 1) Toistuvia pakotettuja yhdyntöjä ei tuomittu raiskauksina.
2) Rikokset olivat toistuvia ja hyväksikäyttö jatkui pitkään ilman viranomaisten väliintuloa.
3) Sijoitetut lapset olivat kertoneet asiasta yhdenmukaisesti useille henkilöille ollessaan vielä alaikäisiä mutta kukaan ei puuttunut asiaan.
4) Sijaishuoltoyrittäjän ja sijaishuoltopaikan nimi jätettiin mainitsematta vaikka toimintaa oli ollut sijaiskodissa kaikkiaan noin 20 vuoden ajan, joten seksuaalisen hyväksikäytön uhreja voi olla enemmänkin. Eikö olisi vähintään kohtuullista joko ilmoittaa rikollisen/ sijaishuoltopaikan nimi julkisesti tai ottaa yksityisesti yhteyttä kaikkiin tuomitun sijaishuoltopaikassa olleisiin lapsiin muiden mahdollisten rikostapausten kartoittamiseksi?
Suomessa lapsia sijoitetaan maakuntarajojen yli ja sijaishuoltoyrittäjän rikoshistorian tuntevat vain paikalliset sosiaalivirkailijat- jos hekään. Sen sijaan muilla paikkakunnilla asuvat sosiaalityöntekijät tekevät sijoituspäätöksensä yritysten markkinointiesitteiden/nettisivujen perusteella- yleensä tuntematta palveluntuottajaa, hänen taustaansa, palvelun sisältöä tai asiakkaiden palautetta.
Sijaisvanhemman väkivaltarikostuomio ei estä lapsen sijoittamista.
Perhekotiyrittäjä ei menetä toimilupaansa, vaikka hänet tuomittaisiin sijoitettuihin kohdistuvasta väkivallasta.
Lapin Kansan mukaan varmaa tietoa rikostuomion saaneiden perhehoitajien määrästä ei ole.
Hyviä havaintoja lastensuojelusta tekevä Kuopion kaupunginvaltuutettu Neeta Röppänen kirjoittaa blogissaan: " Katselin eilen kauhulla netistä, kun perhekoti, jonka pyörittäjät sentään on saatu oikeuteen asti mahdollisista pahoinpitelyistä, mainostaa nettisivuillaan vapaita paikkoja lapsille. Siihen uskon, ettei se kunta, jonka lapsia tuolla arvellaan pahoinpidellyn, enää sinne uusia sijoituksia tee, mutta entäs kaikki maamme muut kunnat? Muuta en keksi kuin varmistaa, että ko. toimijan alueen AVI-virasto on asiasta tietoinen."
Suomen ulkopuolella ongelma on vieläkin suurempi. Kalifornian valtion tarkastaja havaitsi tarkastuksessaan yli tuhannen sijaishuollon yksikön- joissa elää yli 600 lasta- sopivan seksuaalirikollisten tietokannan osoitteisiin, kertoi CNN. Rekisteröidyt seksuaalirikolliset ovat siis onnistuneet saamaan peräti 1000 toimilupaa sijaislasten pitoon.
5) Päijät - Hämeen käräjäoikeus katsoi ikäänkuin lieventäväksi asianhaaraksi sen, että uhreiksi joutuneet tytöt kertoivat tapahtumista ensimmäisen kerran vasta useita vuosia myöhemmin.
Lastensuojelun valuviat toimivat seksuaalirikostuomioita alentavasti
Tietävätkö käräjäoikeudet mitä sijaishuollon rikoksen kohteeksi joutuneelle sijoitetulle tapahtuu mikäli sijoitettu kertoo asiasta heti?
Niin kauan kun uhreja rangaistaan sijaishuollon väkivallasta kertomisesta, uhrien haluttomuus tai viivyttely kertoa ei pitäisi olla tuomion lievennyksen peruste.
THL:n tuoreen tutkimuksen mukaan kodin ulkopuolelle sijoitetut lapset kärsivät aikuistuttuaan erilaisista psyykkisistä häiriöistä useammin kuin muut lapset, joiden elämänkulku ennen sijoitusta oli samankaltainen. Mikä osuus sijaishuollossa koetulla väkivallalla mahtaa olla psyykkisten häiriöiden syntyyn?